Kaïro–Dakar-Grootpad

Die Kaïro-Dakar-Grootpad is die Trans-Afrika hoofweg 1 in die transkontinentale padnetwerk wat ontwikkel is deur die Ekonomiese Kommissie van die Verenigde Nasies vir Afrika (UNECA), die Ontwikkelingsbank van Afrika, en die Afrika-unie. Die grootste gedeelte van die hoofweg tussen Tripoli en Nouakchott is gebou onder 'n projek van die Arabiese Magreb-Unie. Die Kaïro-Dakar-hoofweg het 'n lengte van 8 636 kilometer (5 366 myl) en loop langs die kus van Noord-Afrika, die voortsetting van die Atlantiese kus vanaf Noord-Wes-Afrika. Dit is redelik volledig behalwe vir 'n paar kilometer op die Marokko-Mauritanië-grens waar daar tans slegs 'n woestynpad is. Die Noudhibou-Nouakchott-gedeelte is in 2005 geplavei. Dit sluit aan by die Dakar-Lagos-Grootpad om 'n noord-suid roete tussen Rabat en Monrovia oor die Sahara in die weste van die vasteland te vorm.

Let daarop dat die landsgrens tussen Marokko en Algerië sedert 1994 heeltemal gesluit is, dus kan die Kaïro-Dakar-Grootpad nie in sy geheel gebruik word nie.

Kategorie:Paaie in Afrika
Kategorie:Paaie in Egipte